ไฟแนนซ์ทูเดย์
...จักรกฤศฏิ์ พาราพันธกุล อธิบดีกรมธนารักษ์ ช่วงนี้ดวงขึ้นสุดๆ ทั้งเรื่องส่วนตัวและเรื่องงาน เพราะเรื่องงานเปิดประมูลทำโครงการที่ราชพัสดุบ้านประชารักษ์ และที่เขตเศรษฐกิจพิเศษก็มีเอกชนแห่เข้าประมูลกันคึกคัก พอกรมธนารักษ์มาเปิดจำหน่ายเหรียญช้างไทยและเหรียญครองราชย์ 70 ปี คนก็แห่มาเข้าคิวจองซื้อแน่นกรม ซึ่งในส่วนของเหรียญช้างไทย ขายหมดเกลี้ยงไปตั้งแต่กลางเดือนที่ผ่านมาแล้ว ส่วนเรื่องที่ว่าดวงขึ้นนั้น ต้องไปถามเจ้าตัวเองว่า เฮงๆ จากเรื่องอะไร
24 มิ.ย. 2559

...จักรกฤศฏิ์ พาราพันธกุล อธิบดีกรมธนารักษ์ ช่วงนี้ดวงขึ้นสุดๆ ทั้งเรื่องส่วนตัวและเรื่องงาน เพราะเรื่องงานเปิดประมูลทำโครงการที่ราชพัสดุบ้านประชารักษ์ และที่เขตเศรษฐกิจพิเศษก็มีเอกชนแห่เข้าประมูลกันคึกคัก พอกรมธนารักษ์มาเปิดจำหน่ายเหรียญช้างไทยและเหรียญครองราชย์ 70 ปี คนก็แห่มาเข้าคิวจองซื้อแน่นกรม ซึ่งในส่วนของเหรียญช้างไทย ขายหมดเกลี้ยงไปตั้งแต่กลางเดือนที่ผ่านมาแล้ว ส่วนเรื่องที่ว่าดวงขึ้นนั้น ต้องไปถามเจ้าตัวเองว่า เฮงๆ จากเรื่องอะไร
...ฮอตสุดๆ ตอนนี้ คือ ธ.ก.ส. ขนาดประชุมผู้ถือหุ้น เพื่อรายงานผลดำเนินงานปีเก่ายังไม่ทันเสร็จ ผู้บริหารต้องวิ่งมาประชุมที่คลัง เพื่อรับนโยบายใหม่เรื่องจ่ายเงินไร่ละ 1,000 บาท/ไร่ เพราะงานนี้รัฐบาลขอแป๊ะโป้งยืมเงิน ธ.ก.ส.มาจ่ายชาวนาก่อนกว่า 3.6 หมื่นล้านบาท ซึ่งยังไม่นับรวมที่ต้องจ่ายให้เกษตรกรกลุ่มอื่นๆ อีก รวมแล้วคาดว่าใช้เงินไม่ต่างจากโครงการประกันรายได้ของรัฐบาลก่อน
...ชาติชาย พยุหนาวีชัย ผู้อำนวยการธนาคารออมสิน กำลังเตรียมตัวอย่างหนักในการเป็นเจ้าภาพจัดการประชุม “ออมสินโลก” ที่จัดขึ้นระหว่างวันที่ 29 มิ.ย.-1 ก.ค. 2559 เพราะคาดว่าจะมีผู้เข้าร่วมประชุมกว่า 500 คน จาก 79 ประเทศทั่วโลก บอกเลยว่างานนี้ ชาติชาย ทุ่มเต็มที่ ทั้งด้านวิชาการและเรื่องสันทนาการเตรียมพาผู้เข้าร่วมประชุมขึ้นเรือเที่ยวชมวิถีชีวิตชาวปากเกร็ดด้วย